- MARUBA EMWA ABAROMA
- <
- 10
- >

10
Abayahudi barhamanyiriraga obushinganyanya bwa Nnâmahanga
1 Bene wîrhu, eci omurhima gwâni gucîfinja n’ecinsengerera emwa Nyamuzinda: nti nabo bacunguke. 2 Nêci mpamîrizize oku bashîbirira Nnâmahanga, ci obushiru bwâbo burhali oku bushingânîne okubà. 3 Bulyâla barhamanyiriraga obushinganyanya bwa Nnâmahanga, ci balonza obwâbo bushinganyanya, na ntyo balahira okushimba obushinganyanya bwa Nnâmahanga. 4 Bulya obushwinjiro bw’Irhegeko, ye Kristu, ye nayêza ngasi mwemêzi.
5 Oku bushinganyanya burhenga omu marhegeko Mûsa ayandisire, mpu10, 5 Lev 18, 5.: Omuntu wâbushimbe, bunamulamye. 6 Ci obushinganyanya burhenga omu buyêmêre kwo budesire ntyâla, mpu: Orhaderhaga omu murhima gwâge, mpu: Ndi wankasôkera omu irunga? Kwo kuderha mpu agend’imanulamwo Kristu; 7 nîsi, erhi: Ndi wankayandagalira omu kuzimu? Kwo kuderha mpu aj’iyinamula Kristu omu bafù. 8 Bici budesirage obwo? Mpu: Oluderho luli hôfi nâwe, lukuli, omu kanwa n’omu murhima; n’olwo luderho bwo bugo bw’obuyêmêre rhuyigîriza. 9 Bulya, akabà omu kanwa kâwe onahamîrize oku Yezu ye Nyakasane, n’akabà oyêmîre omu murhima gwâwe oku Nyamuzinda amufûsize omu bafù, wâcunguka. 10 Nêci, obuyêmêre bw’omu murhima bwo buhisa omuntu oku obushinganyanya, n’obuhamîrize bw’akanwa bwo buhisa omuntu oku bucunguzi. 11 K’Amandiko garhadesiri, mpu: Ngasi yêshi omuyêmîre arhakabona nshonyi? 12 Bulya ntà kabôlo ekarhî k’Abayahudi n’Abagereki: ali Nyakasane muguma, mwâmi wa boshi, ye shobôza abamushenga boshi; 13 bulyangasi yêshi wânashenge izîno 10, 13 Yow 3, 5.lya Nyakasane anacire.
14 Ci kwône kurhi bankamushenga barhanamuyêmîri? Na kurhi bankayêmêra oyu barhasâg’iyumva? Na kurhi bankayumva akabà ntâye wâbabwîriza? 15 Na kurhi bankaja bahanûla barhanarhumirwi? Kuyandisirwe, mpu10, 15 Iz 52, 7.: Oku amagulu g’abajà-bugo b’emyanzi y’akalembe gayinjiha! 16 Ci kwône arhali boshi bayankirîre Emyanzi y’Akalembe. Izaya akudesire, erhi10, 16 Iz 53, 1.: Yâgirwa, ndi wayêmîre obugo bwîrhu? 17 Ntyo obuyêmêre omu kuhanûla burhenga, n’okuhanûla kujirwa n’akanwa ka Kristu.
18 Ci nâni ndôsize: «Ka barhayumvagya?» Nêci mâshi! Ciru n’izù lyâbo lyayumvîkîne 10, 18 Lul 19(18), 5 omu igulu lyoshi, n’enderho zâbo zahisire ngasi habà muntu. 19 Nshubir’idôsa: K’Israheli arhayumvagya bwinjà? Mûsa ye murhanzi w’okushuza, erhi10, 19 Lush 32, 21.: Nammuyumvîsa obumvu oku ishanja lirhàli ishanja, nâmmuzûsâmwo obukunizi oku ishanja lirhajira bukengêre. 20 Ciru Izaya arhayôbohaga okuderha, erhi10, 20 Iz 65, 1.: Abarhakâg’innonza bo bambwîne, abarhakâg’indôsa bo naciyêresire. 21 Ci bene-Israheli ababwîra, erhi10, 21 Iz 65, 2.: Omulegerege gwoshi, olu lubaga lurhumva lunali lugoma, nalulambûlîre amaboko.

- MARUBA EMWA ABAROMA
- <
- 10
- >

10:5 10, 5 Lev 18, 5.

10:13 10, 13 Yow 3, 5.

10:15 10, 15 Iz 52, 7.

10:16 10, 16 Iz 53, 1.

10:18 10, 18 Lul 19(18), 5

10:19 10, 19 Lush 32, 21.

10:20 10, 20 Iz 65, 1.

10:21 10, 21 Iz 65, 2.

© 2024 BMKLB