- Yozwè
- <
- 20
- >

20
Engo z’okukaziyâkirwamwo
1 Nyakasane anacibwîra Yozwè, erhi: «Ogendibwîra bene Israheli ebi binwa erhi: 2 “Mucîshogerage mwêne nka kulya nanababwîraga omu kanwa ka Mûsa, engo z’okuyâkirwamwo”*20, 2 Engo z’okuyakiramwo: Lush 4, 42.. 3 “Anahashiyakiramwo ngasi yêshi wankayîrha omuntu omu kuhabuka†20, 3 Owankayîrha omuntu omu kuhabuka: Lush 4, 42; 19, 4; Bac 8, 20., arhamuyirhe n’oluhinzo, ezo ngo zanamukwanana mukaziyâkiramwo omwihôzi w’omukò”».
4 Olya wayîrhaga omuntu anahashiyâkira omu lugo luguma muli ezo ngo; anayisha ayimange aha muhango gw’olugo, anashambâlira abashamuka‡20, 4 Anashambâlira abashamuka: Lush 21, 19; Rut 4, 1-2. ba muli olwo lugo. Nabo banamuyankirira omu lugo lwâbo, banamuhè na ahantu ayûbaka lyo abêra nabo. 5 Erhi omwihôzi w’omukò akayisha amukulikire, barhankamuhà olya nyakuyîrha, bulya omu kurhamanya anayîrhiraga omulungu wâge, bulya arhali amubikire mujina muci oli injo oli lishinjo.
6 Olya wayîrhaga omuntu anabêra muli olwo lugo kuhika embere z’embugânano, atwirwe olubanja, anabêramwo kuhika aha kufà k’omudâhwa oliho muli ago mango. Enyuma zaho olya nyakuyîrha anashubicîgalukira§20, 6 Anashubicîgalukira omu lugo lwâge: nka obuhane bwâge bw’okululizibwa bwamahwa: Mib 35, 28. omu lugo lwâge, omu nyumpa yâge eri mulya lugo arhengagamwo erhi ayâka.
7 Banacìcîshoga*20, 7 Engo zacishozirwe: Kedesi: Yoz 19, 37; 1 Nga 6, 61. Sìkemi: Yoz 21, 21; 1 Nga 6, 52. Kìriata-Arba: Yoz 14, 15; 1 Nga 6, 42. Kedesi omu Galileya, omu ntondo ya Nefutali; Sikemi omu ntondo ya Efrayimu na Kiryata-Arba, yerigi Hebroni, omu ntondo ya Yûda. 8 Ebwa lindi ishiriza lya Yordani, olunda lw’ebuzûka zûba lwa Yeriko, bayêrekana Beseri, oli omu irungu, omu kabanda ka bene Rubeni; Ramoti omu Galadi emw’omulala gwa Gadi, na Golani omu Bashani emw’omulala gwa Menashè.
9 Ezo zo ngo zacishozirwe†20, 9 20, 9: Kuguma n’omuntu w’ecigolo: Yoz 8, 33; Lub 22, 20; Lev 19, 10.33-34; Lush 10, 18. na bene Israheli n’omuntu w’ecigolo oyûbasire emwâbo, mpu lyo ngasi muntu wankayîrha owâbo arhanali kwa luhizo, ahashe okuyâkiramwo, arhankanaciyîrhwa n’okuboko kw’omwihôzi w’omukò, kuhika arhangitwîrwa olubanja n’embugânano y’olubaga.

- Yozwè
- <
- 20
- >

*20:2 20, 2 Engo z’okuyakiramwo: Lush 4, 42.

†20:3 20, 3 Owankayîrha omuntu omu kuhabuka: Lush 4, 42; 19, 4; Bac 8, 20.

‡20:4 20, 4 Anashambâlira abashamuka: Lush 21, 19; Rut 4, 1-2.

§20:6 20, 6 Anashubicîgalukira omu lugo lwâge: nka obuhane bwâge bw’okululizibwa bwamahwa: Mib 35, 28.

*20:7 20, 7 Engo zacishozirwe: Kedesi: Yoz 19, 37; 1 Nga 6, 61. Sìkemi: Yoz 21, 21; 1 Nga 6, 52. Kìriata-Arba: Yoz 14, 15; 1 Nga 6, 42.

†20:9 20, 9 20, 9: Kuguma n’omuntu w’ecigolo: Yoz 8, 33; Lub 22, 20; Lev 19, 10.33-34; Lush 10, 18.

© 2024 BMKLB